Nigra manako

La nigra manakoOrnitologia taksonomio. () estas unutipa birdospecio el la familio de pipredoj. Ĝi troviĝas en Sudameriko.

Taksonomio
Laŭ AviListAviList v2025, konsultita la 5-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Xenopipo Cabanis, JL, 1847
Xenopipo atronitens Cabanis, JL, 1847 - nigra manako

Etimologio
La scienca genra nomo Xenopipo estas kunmetaĵo de 2 antikvaj grekaj vortoj, ξένος (ksenos = "fremda" aŭ "stranga"), kaj πιπώ (pipo) kiu estas sinonimo de πίπρα (pipra = "eta birdo") per kiu estis konstruita la nomo de la familio pipredoj. Tiu vorto do aludas ke tiu genro havas plurajn morfologiajn kaj kondutajn diferencojn rilate al la tipaj pipredojBirds of the World, Black Manakin..

La specia epiteto atronitens estas kunmetaĵo de 2 latinaj vortoj, ātĕr, ātra, ātrum (= "nigra"), kaj nĭtēns (= "brila"), pro la glacea nigra plumaro de la masklo.

Aspekto
La nigra manako estas 12 ĝis 13 cm longa kaj pezas 12,5 ĝis 18 g. La specio estas sekse dimorfa. Plenkreskaj maskloj estas preskaŭ tute brilnigraj; iliaj flugiloj kaj vosto estas iomete pli senkoloraj kaj brunaj. Plenkreskaj inoj havas malhele olivkolorajn suprajn partojn, grizecan gorĝon kaj flavece olivkolorajn subajn partojn. Ambaŭ seksoj havas malhelbrunajn irisojn kaj malhele oliv-grizajn krurojn kaj piedojn. Ambaŭ seksoj havas pezan bekon; maskloj estas palbluetgrizaj kaj inoj havas nigrecan supran makzelon kaj palbluetgrizan mandiblon. Snow, D. (2020). Black Manakin (Xenopipo atronitens), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 13an de Oktobro, 2025 

Disvastiĝo kaj habitato
La nigra manako troviĝas en eosta Kolombio, suda kaj sudeosta Venezuelo, Gujanoj, kaj amazonia Brazilo. Estas cetere lokaj populacioj en eosta Peruo kaj norda Bolivio. Ĝi vivas en vepraj savanaj arbaroj kaj arbustaroj, en galeriaj arbaroj, ĝis 1200 m, sed ĉefe sub ĉirkaŭ 700 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko